CELEX: C2006/048/67
Language: hu
Date: 2006-02-25 00:00:00
Title: T-395/05. sz. ügy:  2005. október 31-én  benyújtott kereset – Multikauf kontra OHIM

25.2.2006   
            
            
               HU
            
            
               Az Európai Unió Hivatalos Lapja
            
            
               C 48/34
            
         2005. október 31-én benyújtott kereset – Multikauf kontra OHIM
   (T-395/05. sz. ügy)
   (2006/C 48/67)
   A keresetlevél nyelve: német
   Felek
   
      Felperes: Multikauf Warenhandelsgesellschaft mbH (Krailling, Deutschland) (képviselő: M. Bahmann Rechtsanwalt)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Demo Holding S.A. (Luxembourg, Luxemburg)
   Kereseti kérelmek
   
               —
            
            
               a Belső Piaci Harmonizációs Hivatal (védjegyek és formatervezési minták) (OHIM) első fellebbezési tanácsának 2005. június 20-i – a felperes perbeli meghatalmazottjának DHL útján 2005. augusztus 31-én kézbesített – határozatának (R 895/2004-1. sz. ügy) hatályon kívül helyezése;
            
         
               —
            
            
               a 1841121. számú „webmulti” közösségi védjegy lajstromozásával szemben érdekelt harmadik személy által perbeli meghatalmazottja útján 2001. szeptember 18-án emelt felszólalás elutasítása.
            
         Jogalapok és fontosabb érvek
   
      A közösségi védjegy bejelentője: A felperes.
   
      Az érintett közösségi védjegy: A „webmulti” szóvédjegy a 3., 7., 8., 9., 16., 20., 21., 25. és 30. osztályba tartozó áruk vonatkozásában – 1 841 121 sz. védjegybejelentés.
   
      A felszólalási eljárásban hivatkozott védjegy vagy megjelölés jogosultja: Demo Holding S.A.
   
      A felszólalási eljárásban hivatkozott védjegy vagy megjelölés: A „WEB” közösségi, nemzeti és nemzetközi szó- és ábrás védjegyek a 3., 9. és 25. osztályba tartozó áruk vonatkozásában.
   
      A felszólalási osztály határozata: A felszólalásnak helyt adott és a bejelentést egyes bejelentett áruk vonatkozásában elutasította.
   
      A fellebbezési tanács határozata: A felperes fellebbezését elutasította.
   
      Jogalapok: Az ütköző védjegyeket az áruk egy részénél nem használták.